Diari Oficial de la Generalitat Valenciana


Sumari del DOGV 4220, del 03-04-2002 (2002/2534)

RESOLUCIÓ de 25 de febrer de 2002, de la Direcció General d'Indústria i Energia de la Conselleria d'Innovació i Competitivitat, per la qual s'actualitza i es renova l'autorització a l'empresa Marsan Ingenieros, SL, per a actuar com a organisme de control.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4220

Data del DOGV
:   03-04-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/2534


Data del document
:   25-02-2002

Organisme emissor
:   Conselleria d'Innovació i Competitivitat

Tipus de document
:   Resolució

Anàlisi jurídica

 Descriptors 

:   * inspecció tècnica
    * tècnica de la construcció
    * empresa privada
    * seguretat del producte

RESOLUCIÓ de 25 de febrer de 2002, de la Direcció General d'Indústria i Energia de la Conselleria d'Innovació i Competitivitat, per la qual s'actualitza i es renova l'autorització a l'empresa Marsan Ingenieros, SL, per a actuar com a organisme de control. [2002/X2534]
  
Vista la sol·licitud presentada pel senyor José Luis Martínez Martínez, en nom i representació de Marsan Ingenieros, SL, amb domicili social al c/ Poeta Artola, 12-2ª, 46477 València, per a l'autorització d'actuació com a organisme de control en els camps reglamentaris d'instal·lacions i aparells de pressió, instal·lacions de calefacció, climatització i aigua calenta sanitària i instal·lacions interiors de subministrament d'aigua.
  
Vista la Llei d'Indústria 21/1992, de 16 de juliol (Boletín Oficial de Estado de 23 de juliol de 1992).
  
Vist el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial (Boletín Oficial del Estado de 6 de febrer de 1996).
  
Vista la Resolució de 3 de maig de 2001, de la Direcció General d'Indústria i Energia de la Conselleria d'Indústria i Comerç, per la qual s'autoritza a l'empresa Marsan Ingenieros, SL, l'actuació com a organisme de control en els àmbits reglamentaris d'instal·lacions elèctriques, elements i instal·lacions d'aparells d'elevació i manutenció i instal·lacions i aparells per a combustibles gasosos, limitant les actuacions reglamentàries definides a l'abast normatiu especificat en el document d'acreditació número 45/EI079 de data 20 d'abril de 2001 i el seu Annex Tècnic Rev. 1, emés per l'Entitat Nacional d'Acreditació.
  
Vista l'acreditació núm. 45/EI079 de data 20 d'abril de 2001, atorgada per l'Entitat Nacional d'Acreditació a l'empresa Marsan Ingenieros, SL, segons els criteris recollits en la norma UNE-EN 45459:1995, per a les activitats d'inspecció definides en el seu Annex Tècnic Rev. 2 de data 28 de desembre de 2001.
  
Vist que l'empresa ha presentat la documentació exigida en el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial, i en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i en l'Ordre de 22 de juny de 2001, de la Conselleria d'Indústria i Comerç, per la qual es desenvolupa el Decret 54/2001.
  
Atés que en la documentació presentada s'acredita que l'empresa compleix les exigències generals establides en el Reial Decret 2.200/1995, per a la seua actuació en els àmbits reglamentaris per als quals se sol·licita autorització d'actuació com a organisme de control.
  
Aquesta Direcció General ha resolt:
  
Primer
  
Actualitzar i renovar l'autorització atorgada a l'empresa Marsan Ingenieros, SL per a actuar com a organisme de control en els àmbits reglamentaris d'instal·lacions i aparells de pressió, instal·lacions elèctriques, instal·lacions i aparells per a combustibles gasosos, elements i instal·lacions d'aparells d'elevació i manutenció, instal·lacions de calefacció, climatització i aigua calenta sanitària i instal·lacions interiors de subministrament d'aigua, i limitar la present autorització a les actuacions reglamentàries definides en l'abast normatiu especificat en Annex Tècnic Rev. 2 de data 28 de desembre de 2001 al document d'acreditació núm. 45/EI079, emesos per l'Entitat Nacional d'Acreditació.
  
Segon
  
La present resolució mantindrà la seua vigència, mentre estiga en vigor l'acreditació núm. 45/EI079 de data 20 d'abril de 2001 i el seu Annex Tècnic Rev. 2, emesos per l'Entitat Nacional d'Acreditació, i podrà, a més a més, ser suspesa o revocada en els casos previstos en la legislació vigent.
  
Tercer
  
Marsan Ingenieros, SL, queda autoritzada per a actuar en els àmbits reglamentaris i amb les limitacions indicades en els punts primer i segon en tot el territori nacional, i haurà, en qualsevol cas, per a actuar en qualsevol altra comunitat autònoma, ajustar les seues actuacions a allò que s'ha especificat en la Llei d'Indústria 21/1992, de 16 de juliol, i en el Reial Decret 2.200/1995, de 23 de desembre. Addicionalment i per a l'actuació en els camps reglamentaris autoritzats dins de l'àmbit territorial de la Comunitat Valenciana, aquesta autorització queda supeditada al compliment dels requisits complementaris o de desenvolupament definits en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i en l'Ordre de 22 de juny de 2001, de la Conselleria d'Indústria i Comerç, per la qual es desenvolupa el Decret 54/2001, o els que puguen ser establits per la Conselleria d'Innovació i Competitivitat d'aquesta Comunitat Autònoma.
  
Quart
  
Qualsevol variació de les condicions o dels requisits acreditats que serviren de base per a dictar la present resolució haurà de comunicar-se l'endemà de produir-se en aquesta Direcció General d'Indústria i Energia.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Innovació i Competitivitat, en el termini d'un mes comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.